自然語言係廿世紀嘅電腦完全搞唔掂嘅嘢－廿世紀啲電腦要求用家俾嘅命令有極高嘅精確性，一大串 0 同 1 裏面多咗或者少咗個 0 都會搞到部機做嘅運算錯嗮，而成日有歧義同含糊呢啲情況嘅自然語言電腦就自然處理唔嚟，而自然語言處理就係喺廿世紀後半橛興起嘅一種 AI 技術，專門教電腦處理自然語言。